Ο **Κέβιν Ξαβιέρ Πάντερ Τζ.** (αγγλικά: *Kevin Xavier Punter Jr.*, Μπρονξ, 25 Ιουνίου 1993), είναι Αμερικανός, με σέρβικη υπηκοότητα, επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ για την Παρτίζαν Βελιγραδίου, ενώ αποτελεί και τον αρχηγό της ομάδας.

Σταδιοδρομία στο λύκειο
-----------------------

Μετά το γυμνάσιο, ο Πάντερ πέρασε ένα χρόνο στη Χριστιανική Ακαδημία «Το Σώμα του Χριστού», στο Ράλεϊ της Βόρειας Καρολίνας. Στην μοναδική του σεζόν εκεί, είχε κατά μέσο όρο 24,2 πόντους και 2,5 κλεψίματα.

Σταδιοδρομία στο κολέγιο
------------------------

Μετά το λύκειο, ο Πάντερ έπαιξε κολεγιακή καλαθοσφαίριση στο State Fair Community College από το 2012 έως το 2014 και στο Πανεπιστήμιο του Τενεσί, με τους Τενεσί Βολουντίερς. Την πρώτη χρονιά του στο Τενεσί, είχε κατά μέσο όρο 22,1 πόντους και 3,4 ριμπάουντ ανά αγώνα. Αν και δεν αγωνίστηκε σε πέντε αγώνες της Southeastern Conference, ονομάστηκε στην All-SEC Δεύτερη Καλύτερη 5αδα, αφού τελείωσε με τον τρίτο υψηλότερο μέσο όρο πόντων (22,1 πόντους ανά αγώνα) και το τέταρτο υψηλότερο ποσοστό ελεύθερων βολών (.853), κατά τη διάρκεια του πρωταθλήματος.

Επαγγελματική σταδιοδρομία
--------------------------

### Λαύριο και Άντβερπ Τζάιαντς (2016-2017)

Μετά την αποτυχία να επιλεχθεί στο NBA Ντραφτ 2016, ο Πάντερ έπαιξε με τους Μινεσότα Τίμπεργουλβς στο NBA Σάμερ Λιγκ 2016. Το 2016, υπέγραψε με το Λαύριο του Πρωταθλήματος Ελλάδας. Αγωνίστηκε σε 21 αγώνες με το Λαύριο και είχε μέσο όρο 12,2 πόντους, 2,4 ριμπάουντ και 0,9 ασίστ ανά αγώνα. Στις 27 Μαρτίου 2017, έφυγε από το Λαύριο και υπέγραψε με τη βελγική Άντβερπ Τζάιαντς μέχρι το τέλος της σεζόν.

### Ρόσα Ράντομ (2017-2018)

Τον Ιούλιο του 2017, υπέγραψε με την πολωνική Ρόσα Ράντομ. Έπαιξε σε 16 αγώνες και είχε κατά μέσο όρο 20,6 πόντους, 3,4 ριμπάουντ και 1,7 ασίστ ανά αγώνα στο Μπάσκετμπολ Τσάμπιονς Λιγκ της FIBA. Οι πολύ καλές επιδόσεις του προσέλκυσαν το ενδιαφέρον της τουρκικής Γκαζιαντέπ το Φεβρουάριο, αλλά ο παίκτης δεν έφυγε από την ομάδα.

### ΑΕΚ (2018)

Στις 10 Φεβρουαρίου 2018, μετακινήθηκε στην ΑΕΚ για την υπόλοιπη σεζόν. Με το σύλλογο κέρδισε το Κύπελλο Ελλάδας 2017-18, κερδίζοντας στον τελικό τον Ολυμπιακό 88-83. Στις 6 Μαΐου 2018, κατέκτησε το Μπάσκετμπολ Τσάμπιονς Λιγκ με την ΑΕΚ. Στον τελικό, ο Πάντερ ήταν ένας από τους καλύτερους παίκτες της ομάδας του, σημειώνοντας 16 πόντους. Στο ελληνικό πρωτάθλημα είχε κατά μέσο όρο σε 11 ματς 11,4 πόντους, 2,3 ριμπάουντ και 0,8 ασίστ. 

### Βίρτους Μπολόνια (2018-2019)

Στις 6 Ιουλίου 2018, υπέγραψε συμβόλαιο με την ιταλική Βίρτους Μπολόνια. Με την Μπολόνια κατέκτησε για δεύτερη συνεχόμενη φορά το Τσάμπιονς Λιγκ. Ο Πάντερ μέτρησε 21 πόντους στον ημιτελικό με την Μπάμπεργκ και 26 πόντους στον τελικό με την Τενερίφη, έχοντας 23,5 πόντους και 7,5 ριμπάουντ, κερδίζοντας το βραβείο του MVP του Φάιναλ Φορ.

### Ολυμπιακός (2019)

Στις 28 Ιουνίου 2019, υπέγραψε διετές συμβόλαιο με τον Ολυμπιακό αγωνιζόμενος για πρώτη φορά σε σύλλογο της Ευρωλίγκα. Ωστόσο στις 24 Δεκεμβρίου 2019, έφυγε από το σύλλογο.

### Ερυθρός Αστέρας (2019-2020)

Στις 27 Δεκεμβρίου 2019, υπέγραψε συμβόλαιο με τον Ερυθρό Αστέρα μέχρι το τέλος της σεζόν 2019-20.

### Αρμάνι Μιλάνο (2020-2021)

Στις 18 Ιουνίου 2020, ανακοινώθηκε η μονοετής συμφωνία του με την ιταλική Αρμάνι Μιλάνο. Στις 20 Σεπτεμβρίου 2020, κατέκτησε τον πρώτο του τίτλο με την Αρμάνι Μιλάνο, νικώντας στον τελικό του Σούπερ Καπ την Βίρτους Μπολόνια 75-68, ενώ ο ίδιος πέτυχε 14 πόντους. Στις 26 Ιανουαρίου 2021, πραγματοποίησε τέσσερα ρεκόρ καριέρας στην Ευρωλίγκα, αφού κόντρα στον Ολυμπιακό, είχε 27 πόντους, με 4/4 δίποντα, 4/8 τρίποντα, 7/8 βολές, 2 ριμπάουντ, 5 ασίστ, 1 κλέψιμο και 33 βαθμούς στο σύστημα αξιολόγησης, αγωνιζόμενος 33:25. Τα ρεκόρ του αφορούσαν τους πόντους, τις ασίστ, την αξιολόγηση και τα λεπτά συμμετοχής. Στις 14 Φεβρουαρίου, κατέκτησε το Κύπελλο Ιταλίας, αφού η Μιλάνο κέρδισε με 87-59 την Πέζαρο, με τον ίδιο να έχει 13 πόντους. Στις 11 Μαρτίου έσπασε το ατομικό του ρεκόρ πόντων σε ένα αγώνα της Ευρωλίγκα, αφού κόντρα στην ΤΣΣΚΑ Μόσχας είχε 32 (4/7 δίποντα, 5/9 τρίποντα, 9/9 βολές), 1 ριμπάουντ, 1 ασίστ, 1 κλέψιμο και 28 στην αξιολόγηση. Με αυτή την εμφάνιση αναδείχτηκε MVP της 29ης αγωνιστικής. Στις 30 Μαΐου κατέκτησε την τρίτη θέση στο Final Four της Κολωνίας, νικώντας στον μικρό τελικό την ΤΣΣΚΑ Μόσχας 83-73. Στην Ευρωλίγκα σε 36 αγώνες συνολικά, μέτρησε κατά μέσο όρο 14,3 πόντους με 40% στα τρίποντα και 45% στα δίποντα, 1,6 ριμπάουντ και 1,4 ασίστ και πραγματοποίησε και καλές εμφανίσεις στο Final Four της Κολωνίας.

### Παρτιζάν (2021-σήμερα)

Στις 2 Ιουλίου 2021, ανακοινώθηκε από την Παρτίζαν Βελιγραδίου. Μάλιστα η μεταγραφή αυτή ήταν η ακριβοπληρωμένη παίκτη στην ιστορία του σέρβικου μπάσκετ δίνοντας του 3 εκατομμύρια δολάρια για δύο χρόνια συνεργασίας. Τον Απρίλιο του 2022, ανακοινώθηκε ότι αποτελεί μέλος της καλύτερης πεντάδας της Αδριατικής Λίγκας για τη σεζόν 2021-22. Στις 23 Μαΐου, πέτυχε 30 πόντους και βοήθησε την Παρτιζάν να προκριθεί στους τελικούς της Αδριατικής Λίγκα. Στις 25 Απριλίου 2023 κόντρα στην Ρεάλ Μαδρίτης στο πρώτο παιχνίδι των play off της Ευρωλίγκα μέτρησε, 26 πόντους (9/9 βολές, 5/8 τρίποντα και 1/3 δίποντα), 6 ασίστ, 6 κερδισμένα φάουλ και 3 ριμπάουντ σε 34 λεπτά συμμετοχής μέσα στη Μαδρίτη. Με αυτή την εμφάνιση αναδείχτηκε MVP της 1ης αγωνιστικής των πλέι οφς της Ευρωλίγκα. Τη σεζόν 2022-23 στην Ευρωλίγκα υπήρξε βασικός λόγος για την πορεία της Παρτιζάν μέχρι τα playoffs της διοργάνωσης, όπου αποκλείστηκε από την Ρεάλ Μαδρίτης (3-2), έχοντας 16.1 πόντους (44.3% τρίποντο και 91.7% βολές) 2.5 ασίστ, 2.2 ριμπάουντ και 15 PIR σε 37 αγώνες. Αυτό τον ανέδειξε σε μέλος της δεύτερης καλύτερης πεντάδας της Ευρωλίγκα. Τον Απρίλιο του 2023, ανακοινώθηκε ότι αποτελεί μέλος της καλύτερης πεντάδας της Αδριατικής Λίγκας για δεύτερη συνεχόμενη χρονιά. Στις 22 Ιουνίου 2023, κατέκτησε την Αδριατική Λίγκα, αφού η Παρτίζαν νίκησε με 3-2 στη σειρά των τελικών τον Ερυθρό Αστέρα, με τον ίδιο να έχει στον τελικό αγώνα 32 πόντους (8/11 δίποντα, 3/6 τρίποντα, 7/8 βολές). Για την παρουσία του σε όλη τη σειρά πήρε το βραβείο του MVP των τελικών της Αδριατικής Λίγκα.

Στις 29 Ιουνίου 2023, ανανέωσε το συμβόλαιό του με την ομάδα.

Στατιστικά σταδιοδρομίας
------------------------

### Μπάσκετμπολ Τσάμπιονς Λιγκ

|  |  |
| --- | --- |
| † | Σημειώνει τις σεζόν κατά τις οποίες ο Πάντερ κέρδισε το Τσάμπιονς Λιγκ. |

| Έτος | Ομάδα | GP | MPG | FG% | 3P% | FT% | RPG | APG | SPG | BPG | PPG |
| --- | --- | --- | --- | --- | --- | --- | --- | --- | --- | --- | --- |
| 2017-18 | Ρόσα Ράντομ | 16 | 31.0 | .429 | .358 | .785 | 3.4 | 1.7 | 1.4 | .1 | 20.6 |
| 2017-18 † | ΑΕΚ | 6 | 23.1 | .470 | .419 | .680 | 2.2 | 1.0 | 1.2 | .2 | 15.3 |
| 2018-19 † | Βίρτους Μπολόνια | 20 | 27.0 | .449 | .418 | .807 | 3.4 | 1.7 | 1.1 | .3 | 16.0 |

Τίτλοι-Διακρίσεις
-----------------

### Κολεγιακή σταδιοδρομία

* All-SEC Δεύτερη Καλύτερη Πεντάδα: (2016)

### Συλλογικοί

#### Α.Ε.Κ.

* Μπάσκετμπολ Τσάμπιονς Λιγκ: (2018)
* Κύπελλο Ελλάδας: (2018)

#### Βίρτους Μπολόνια

* Μπάσκετμπολ Τσάμπιονς Λιγκ: (2019)

#### Αρμάνι Μιλάνο

* Σούπερ Καπ Ιταλίας: (2020)
* Κύπελλο Ιταλίας: (2021)

#### Παρτίζαν

* Αδριατική Λίγκα: (2023)

### Ατομικοί

* Δεύτερη καλύτερη πεντάδα στην Ευρωλίγκα: (2023)
* 2x MVP της αγωνιστικής στην Ευρωλίγκα: (29η αγωνιστική 2020/21), (1η αγωνιστική πλέι οφ, 2022/23)
* MVP των τελικών στην Αδριατική Λίγκα: (2023)
* 2x Καλύτερη ομάδα στην Αδριατική Λίγκα: (2022, 2023)
* Δεύτερη Καλύτερη πεντάδα στο Γιούροκαπ: (2022)
* MVP στο Final Four του Μπάσκετμπολ Τσάμπιονς Λιγκ: (2019)
* Καλύτερη Πεντάδα Μπάσκετμπολ Τσάμπιονς Λιγκ: (2019)

Παραπομπές
----------

1. ↑  «Πήρε σερβική υπηκοότητα ο Πάντερ». *www.gazzetta.gr*. Ανακτήθηκε στις 22 Ιουνίου 2020.
2. ↑  «Ο Κέβιν Πάντερ ονομάστηκε στην All-SEC 5αδα». *Sportsradioknoxville.com*. Μαρτίου 8, 2016. Αρχειοθετήθηκε από το πρωτότυπο στις 2018-07-08.. Ανακτήθηκε στις Αυγούστου 4, 2016.
3. ↑  «Kevin Punter headed to NBA Summer League with Timberwolves». *Wbir.com*. Ιουνίου 27, 2016.. Ανακτήθηκε στις Αυγούστου 4, 2016. [*νεκρός σύνδεσμος*]
4. ↑  «Former Vol Kevin Punter signs with Lavrio Basketball Club of Greece». *Knoxnews.com*. Ανακτήθηκε στις Αυγούστου 4, 2016.
5. ↑  «Kevin Punter inks with Antwerp Giants». *Sportando.com*. Ανακτήθηκε στις Μαρτίου 27, 2017.
6. ↑  «Kevin Punter nowym zawodnikiem Rosy Radom» (στα πολωνικά). *echodnia.eu*. Ιουλίου 19, 2017.. Ανακτήθηκε στις Φεβρουαρίου 13, 2018.
7. ↑  «Kevin Punter on Gaziantep’s radar». *eurohoops.net*. Φεβρουαρίου 1, 2018.. Ανακτήθηκε στις Φεβρουαρίου 14, 2018.
8. ↑  «AEK signed Kevin Punter». *eurohoops.net*. Φεβρουαρίου 10, 2018.. Ανακτήθηκε στις Φεβρουαρίου 10, 2018.
9. ↑  «AEK Athens crowned Basketball Champions League Champions». *sportando.com*. Μαΐου 7, 2018.. Ανακτήθηκε στις Μαΐου 27, 2018. [*νεκρός σύνδεσμος*]
10. ↑  «Virtus Bologna announce Kevin Punter». *sportando.basketball*. Ιουλίου 6, 2018.. Ανακτήθηκε στις Ιουλίου 6, 2018. [*νεκρός σύνδεσμος*]
11. ↑  «Κέβιν Πάντερ: Οι MVP εμφανίσεις του που έδωσαν την κούπα στη Βίρτους στο BCL! (video)». *Eurohoops*. 5 Μαΐου 2020. Ανακτήθηκε στις 5 Ιουνίου 2020.
12. ↑  «Ολυμπιακός: Πάντερ, το πρώτο χτύπημα». *www.sport24.gr*. 28 Ιουνίου 2019.
13. ↑  «Τέλος ο Πάντερ από τον Ολυμπιακό». *www.novasports.gr*. Ανακτήθηκε στις 5 Ιουνίου 2020.
14. ↑  «Επίσημο: Στον Ερυθρό Αστέρα ο Κέβιν Πάντερ». *www.sport24.gr*. 27 Δεκεμβρίου 2019.
15. ↑  «Επίσημο: Στην Αρμάνι Μιλάνο ο Πάντερ». *SDNA*. 18 Ιουνίου 2020. Ανακτήθηκε στις 18 Ιουνίου 2020.
16. ↑  «Αρμάνι - Βίρτους 75 - 68: Ο Σέρχι χάρισε το Σούπερ Καπ στο Μιλάνο». *Eurohoops*. 20 Σεπτεμβρίου 2020. Ανακτήθηκε στις 21 Σεπτεμβρίου 2020.
17. ↑  «Κέβιν Πάντερ: ΔΙΕΛΥΣΕ την πρώην ομάδα του με ΤΕΤΡΑΠΛΟ ρεκόρ καριέρας! (video)». *Eurohoops*. 26 Ιανουαρίου 2021. Ανακτήθηκε στις 29 Ιανουαρίου 2021.
18. ↑  «Αρμάνι - Πέζαρο 87-59: Πήρε το κύπελλο περπατώντας». *www.gazzetta.gr*. Ανακτήθηκε στις 14 Φεβρουαρίου 2021.
19. ↑  «Πάντερ: ΔΙΕΛΥΣΕ την ΤΣΣΚΑ με νέο ρεκόρ καριέρας σε τρομερή σεζόν! (video)». *Eurohoops*. 11 Μαρτίου 2021. Ανακτήθηκε στις 16 Μαρτίου 2021.
20. ↑  «Ευρωλίγκα: Οι σούπερ Πάντερ και Σίβα μοιράστηκαν το βραβείο του MVP (video)». *Eurohoops*. 13 Μαρτίου 2021. Ανακτήθηκε στις 16 Μαρτίου 2021.
21. ↑  «Μιλάνο: Αποχαιρέτισε με νίκη το Final Four της Κολωνίας κόντρα στην τέταρτη ΤΣΣΚΑ (videos)». *Eurohoops*. 30 Μαΐου 2021. Ανακτήθηκε στις 30 Μαΐου 2021.
22. ↑  «Πάντερ: Στην Παρτιζάν του "Ζοτς" με ΜΥΘΙΚΟ συμβόλαιο!». *Eurohoops*. 2 Ιουλίου 2021. Ανακτήθηκε στις 2 Ιουλίου 2021.
23. ↑  «Με Πάντερ και ΛεΝτέι η καλύτερη πεντάδα στην ABA Liga (vid) | Gazzetta». *www.gazzetta.gr*. Ανακτήθηκε στις 26 Απριλίου 2022.
24. ↑  «Παρτίζαν: Με ΜΥΘΙΚΟ Πάντερ πάει τελικούς!». *Eurohoops*. 22 Μαΐου 2022. Ανακτήθηκε στις 23 Μαΐου 2022.
25. ↑  «Κέβιν Πάντερ: MVP της πρώτης πράξης των play offs και με… αριθμούς καριέρας! (Video)». *Eurohoops*. 27 Απριλίου 2023. Ανακτήθηκε στις 2 Μαΐου 2023.
26. ↑  «Euroleague: Με Τζέιμς και Μίροτιτς η δεύτερη καλύτερη πεντάδα | Gazzetta». *www.gazzetta.gr*. Ανακτήθηκε στις 15 Μαΐου 2023.
27. ↑  j.t.d, ABA liga. «Božić, Campazzo, Lessort, Exum and Punter form the Ideal Starting Five : ABA League». *ABA Liga* (στα Αγγλικά). Ανακτήθηκε στις 23 Μαΐου 2023.
28. ↑  «Στην κορυφή της ABA Liga η Παρτίζαν του Ομπράντοβιτς με αυτοκρατορικό Πάντερ». *www.sport24.gr*. Ανακτήθηκε στις 22 Ιουνίου 2023.
29. ↑  «Ο Κέβιν Πάντερ πήρε το βραβείο του MVP στους τελικούς της ABA Liga και βγαίνει στην αγορά ως free agent». *www.sport24.gr*. Ανακτήθηκε στις 22 Ιουνίου 2023.
30. ↑  «ΑΝΑΤΡΟΠΗ: Ο Κέβιν Πάντερ έμεινε στην Παρτίζαν! (Pic)». *Eurohoops*. 29 Ιουνίου 2023. Ανακτήθηκε στις 29 Ιουνίου 2023.

Εξωτερικοί σύνδεσμοι
--------------------

* Προφίλ στο RealGM.com
* Προφίλ στο Eurobasket.com
* Προφίλ στο Legabasket.it Αρχειοθετήθηκε 2019-07-04 στο Wayback Machine. (Ιταλικά)
* Προφίλ στο esake.gr (Ελληνικά)
* Βιογραφικό Tennessee Volunteers College

|  |  |  |  |  |  |
| --- | --- | --- | --- | --- | --- |
| 

| π • σ • ε
ΑΕΚ - Μπάσκετμπολ Τσάμπιονς Λιγκ 2017–18 (1η θέση) |
| --- |
|  |
| 
* 0 Πάντερ
* 1 Τζέιμς
* 2 Γκριν (MVP του Final Four)
* 3 Χάρις
* 4 Ξανθόπουλος
* 5 Σάκοτα (C)
* 8 Βασιλόπουλος
* 9 Άτιτς
* 12 Λαρεντζάκης
* 16 Αγραβάνης
* 21 Μωραΐτης
* 22 Μαυροειδής
* 23 Καμπερίδης
* 24 Καββαδάς
* 32 Χάντερ
 |
|  |
| 
* Προπονητής: Σάκοτα
* Βοηθοί προπονητή: Φαλέκας
* Μάμαλης
* Μάγειρας
 |

 |